Diari Oficial de la Generalitat Valenciana


Sumari del DOGV 9739, del 05-12-2023 (2023/12624)

RESOLUCIÓ de 15 de novembre de 2023, del president del Consorci Hospital General Universitari de València (CHGUV), per la qual s'ordenen determinades actuacions en execució de la Sentència 123/2022, de 14 de febrer, de la Secció 2a de la Sala Contenciosa Administrativa del Tribunal Superior de Justícia de València, en relació amb la resolució del procés selectiu CO/11/17, de facultatiu o facultativa especialistes en Hematologia i Hemoteràpia, inclòs en l'HLC 6415/17 del CHGUV.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9739

Data del DOGV
:   05-12-2023

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2023/12739


Data del document
:   15-11-2023

Organisme emissor
:   Consorci Hospital General Universitari de València

Tipus de document
:   Resolució

Anàlisi jurídica

 Descriptors 

:   * Consorci Hospital General Universitari de València
    * Consorcio Hospital General Universitario de València

RESOLUCIÓ de 15 de novembre de 2023, del president del Consorci Hospital General Universitari de València (CHGUV), per la qual s'ordenen determinades actuacions en execució de la Sentència 123/2022, de 14 de febrer, de la Secció 2a de la Sala Contenciosa Administrativa del Tribunal Superior de Justícia de València, en relació amb la resolució del procés selectiu CO/11/17, de facultatiu o facultativa especialistes en Hematologia i Hemoteràpia, inclòs en l'OKS 3548/17 del CHGUV. [2023/12032]  
  
  
  
Per Resolució de la Presidència del CHGUV de data 15 de gener de 2020 (DOGV 8729, 30.01.2020) es resol la convocatòria CO/11/17, facultatiu o facultativa especialistes en Hematologia i Hemoteràpia, corresponent a l'oferta d'ocupació pública 2016/2017 del CHGUV.  
  
Contra aquesta resolució, Esther Herrera de Pablo, participant en el mencionat procés, presenta recurs contenciós administratiu núm. 487/19, que s'estima per la Sentència núm. 123/2022, de 14 de febrer, de la Secció 2a de la Sala Contenciosa Administrativa del Tribunal Superior de Justícia de València, contra la qual el Consorci HGUV presenta recurs de cassació (núm. 2212/2022), inadmés a tràmit pel Tribunal Suprem - Sala Contenciosa Administrativa, Secció 1a - providència 6 de juliol de 2023.  
La part dispositiva de la sentència és la següent:  
«I. S'estima el recurs núm. 487/19 i acumulat deduïts contra la Resolució de la Presidència del Consorci Hospital General Universitari de València de 26 d'agost de 2019, per la qual es va acordar l'elevació a definitives de les qualificacions corresponents al segon exercici de la fase d'oposició de la convocatòria CO/11/17, així com contra la Resolució de 15/gener/20, per la qual es resol definitivament el procés de selecció, les quals s'anul·len pel que fa a la recurrent.  
  
II. Es reconeix com a situació jurídica individualitzada a favor de l'actora el seu dret a realitzar el segon exercici de la fase d'oposició del procés selectiu, en un temps de 90 minuts, més 67,50 minuts addicionals a conseqüència de la seua discapacitat, i amb els efectes subsegüents que d'això es puguen derivar.»  
Amb data 28 de setembre del present any es declara pel TSJ de la Comunitat Valenciana - Sala Contenciosa Administrativa, Secció 2a, la fermesa de la mencionada sentència.  
La comissió de selecció va ser designada per la Resolució de 19 de setembre de 2018, de la Presidència del CHGUV (DOGV 8391, 26.09.2018). A causa del transcurs del temps s'han produït modificacions en la situació de diversos membres d'aquesta comissió de selecció (jubilació), circumstància per la qual esdevé necessari designar altres membres en substitució d'aquells.  
Atesos els pronunciaments continguts en la Sentència número 123/2022, de 14 de febrer, dictada per la Secció 2a de la Sala Contenciosa Administrativa del Tribunal Superior de Justícia de València, i de conformitat amb el que es disposa en l'article 118 de la Constitució Espanyola, així com en els articles 17.2 de la Llei orgànica 6/1985, d'1 de juliol, del poder judicial, i 103.2 de la Llei 29/1998, de 13 de juliol, reguladora de la jurisdicció contenciosa administrativa, que estableixen l'obligatorietat de compliment de les sentències i altres resolucions fermes dictades pels tribunals de justícia, i en virtut de les competències atribuïdes per l'article 15.1 dels estatuts refosos del Consorci per a la Gestió de l'Hospital General Universitari de València, en relació amb l'apartat primer de l'Acord del Consell de Govern i del president del Consell de 10 de maig de 2022 (DOGV 9354, 03.06.2022), pel qual es deleguen atribucions en matèria de personal, de contractació, aquesta presidència del CHGUV resol:  
  
Primer. Adoptar les mesures conduents a fi que la candidata Esther Herrera de Pablo realitze el segon exercici de la fase d'oposició del procés selectiu de referència, en els termes que estableix la part dispositiva de la Sentència 123/2022, de 14 de febrer, esmentada en la part expositiva de la present resolució, i en el marc de les bases generals i específiques que regeixen la convocatòria.  
Segon. Designar, de conformitat amb els motius explicitats en la part expositiva de la present resolució, diversos membres de la comissió de selecció en substitució dels que han sigut baixa per jubilació, que es configura tal com es detalla en l'annex I d'aquesta.  
  
Contra la present resolució, que esgota la via administrativa, pot interposar-se potestativament recurs de reposició davant aquest mateix òrgan, en el termini d'un mes comptat des de l'endemà de la publicació, o, directament, recurs contenciós administratiu en el termini de dos mesos comptats de la mateixa manera, davant el jutjat contenciós administratiu competent, de conformitat amb el que es disposa en els articles 123 i 124 de la Llei 39/2015, d'1 d'octubre, del procediment administratiu comú; així com en els articles 25 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
  
València, 15 de novembre de 2023.- El president del Consorci HGUV i conseller de Sanitat: Marciano Gómez Gómez.  
  
  
Annex - Resolució de 15 de novembre de 2023  
  
(Execució Sentencia 123/2022)  
Comissió de selecció facultatiu o facultativa especialistes  
Hematologia i Hemoteràpia, CO/11/17  
  
President/a Titular: Goizane Marcaida Benito  
 Suplent: Francisco Sanz Herrero  
Vocals Titular: Fernando Hernández Muñoz  
 Suplent: Josefa E. Marco Buades  
 Titular: Mariano Linares García  
 Suplent: Benjamín Climent Díaz  
 Titular: M. José Terol Casterá  
 Suplent: Mar Tormo Díaz  
Secretària Titular: Carmen Marti-Belda Torres  
 Suplent: Pilar Gallego Brosel